# Chantenay

Chantenay zo ur gumun gozh e Liger-Izelañ, stag bremañ ouzh kumun Naoned.

## Douaroniezh

War ribl al Liger emañ, e penn Su Erv Breizh. Ur c'harter eus Kornôg Naoned eo bremañ, hini Bellevue-Chantenay.
Emañ an Duchenn Santez-Anna a-us al Liger. Pelloc'h a-hed al Liger ez eus un takad greantel.

## Anv

Dont a ra he anv eus al latin Cantenacum pe Villa Canteni, eus an anv-den Cantenos, ur perc'henn douar pinvidik eus ar mare galian-roman. Kresket he deus ar gêriadenn tro-dro d'an domani-se.
« Chantenay » koulz ha « Chantenai » a veze skrivet en teulioù melestradurel. « Chantenay-sur-Loire » a oa implijet en un doare ofisiel etre 1887 ha 1908.
Kas a ra Albert Dauzat d'ar stumm Cantenac dre un anv den galian, Cantenus, eus Cantius gant al lostger -acum; un anv-den galian-roman eo Cantinius

## Istor
### Dispac'h Gall

Krouet e voe kumun Chantenay e 1790 diwar ar barrez katolik. Lakaet e voe da benn Kanton Chantenay hag e Bann Naoned. E 1800 e voe lakaet en Arondisamant Naoned. E 1801 e voe lakaet e Kanton Naoned-6.

### XX$^{vet}$ kantved

Staget e voe kumun Chantenay ouzh kumun Naoned e 1908, war un dro gant Doulon.
Kalz chanterioù-bigi zo bet e Chantenay.

## Monumantoù ha traoù heverk
### Chantenay-izel

* Mengleuz kozh Misery
* Rizerezh Levesque, staliet gant Louis-Auguste Levesque e 1860 hag oberiant betek 1939 (straed Réaumur, en takad greantel).

### Bourc'h kozh

* Domani an Abati, el lec'h m'emañ lise an Abati bremañ
* Iliz Sant-Marzhin
* Presbital savet er XV$^{vet}$ kantved (straed ar Réformés)
* Kenkiz anvet "Pavillon chinois"

### Tolead Gwalarn (Dervallières, Carcouët)

* Kastell Carcouët, eus an XV$^{vet}$ kantved, distrujet e 1970 evit sevel ur skolaj
* Kastell an Dervallières savet er XVvet kantved ivez, adsavet en XIX$^{vet}$ kantved, distrujet er bloavezhioù 1980
* Iliz Sant-Marzhin Chantenay
* Iliz Santez-Anna Naoned
* Ar Mirdi Jules-Verne ha delwenn Santez Anna, war duchenn Santez-Anna
* Dismantroù kastell an Dervallières
* Al Liorzh dreistordinal e mengleuz kozh Misery

## Emdroadur ar boblañs adalek 1793 betek 1906

* Mammenn : EHESS

## Melestradurezh

En ti ma oa an ti-kêr gwechall ez eus un adti-kêr bremañ.

## Tud

* Nicolas Paulus de Fontenil, selaouer ouzh Kambr ar C'hontoù Breizh e 1700
Ar familh Crucy :
* Mathurin Crucy, marvet e Chantenay d'ar 7 a viz Du 1826 ;
* e vab Félix Crucy, maer Chantenay etre 1832 ha 1838.

### Ardamezeg ar familhoù

| Amproux Aotrounez de l'Abbaye | Geotet e deir daerenn en argant |
| d'Argy Aotrounez la Gringotterie, les Dervallières | En aour e bemp gouwifrell en glazur |
| d'Avignon, pe Davaignon Aotrounez Fontenil | En gul e lammell heuliet ouzh kab gant ur vezantenn, ouzh lezioù hag ouzh beg gant teir c'hregilhenn, an holl en argant |
| Bedeau Aotrounez la Renardière | En glazur e gebrenn en aour, heuliet ouzh kab gant teir houadan en argant, an hini kreiz kurunet, hag ouzh beg gant ur vatarazh en aour |
| de Bellouan Aotrounez la Haultière | En sabel e erez dispak en argant |
| Blanchard Baroned e 1644, ha goude markizien Bois-de-la-Musse e 1660 | En glazur e dreustell en argant, heuliet gant pemp bezantenn en aour |
| de Carné Aotrounez la Haultière | En aour e ziv dreustell en gul |
| Chauvin Aotrounez Bois de la Musse ha l'Isle-Neuve | En argant e deir c'hreskenn en gul, an hini ouzh beg war he eneb |
| de l'Epervier / de l'Espervier Aotrounez Launay ha la Haultière | En glazur e lammell en aour, heuliet gant peder bezantenn ivez en aour |
| de Lescoët Aotrounez Launay-Dionis | En sabel e sparfell en argant, krabanet, stagellek ha grizilhonek en aour, heuliet gant teir c'hregilhenn en argant |
| Paulus Aotrounez Fontenil | En sabel e gebrenn en argant, heuliet gant teir manal en aour |
| Tissart Aotrounez Dervalières | Palefarzhet; ouzh 1 ha 4, en argant e deir dorzhell en gul; ouzh 2 ha 3, en argant e dreustell en glazur |

## Pennadoù kar

* Tuchenn Santez-Anna
* Doulon
* Naoned

## Levrlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 • Embannadur 1890

## Notennoù ha daveoù

* ↑ Albert Dauzat & Charles Rostaing : Dictionnaire étymologique des noms de lieux en France. Larousse, 1963. Guénégaud, 1978.
* 1 2 3 Cassini - EHESS - Fichenn kumun Chantenay